section_heading: Objava
paragraph_text: Prije nego što je uradak službeno objavljen, u britanskim je novinama New Musical Express 10. studenoga 1973. objavljen besplatni promidžbeni primjerak na flexi discu. Nalazio se u minijaturnom faksimilu izvornog omota albuma, sastojao se samo od jedne strane na 33 1⁄3 okretaja te su na nj bile uvrštene pjesma "Brain Salad Surgery" i isječci svih pet skladbi s nadolazećeg albuma. Budući da je snimljena kasnije od ostalih pjesama, naslovna se skladba nije pojavila na Brain Salad Surgeryju. Međutim, naknadno se našla na B-strani singla "Fanfare for the Common Man", koji se pojavio na drugom mjestu britanske ljestvice, i kompilaciji odbačenih studijskih snimki Works Volume 2 (1977.).